jkorsvik/nowiki_second_scrape_merged huggingface dataset:
Helene Ragnhild Østby

Helene Ragnhild Østby (født 30. november 1889, død 15. mai 1978) var en norsk-amerikansk forretningskvinne. Hun var også én av de 31 norske passasjerene som reiste med RMS «Titanic» på dens jomfruferd i 1912. Mot slutten av sitt liv jobbet hun som frivillig ved Rhode Island Hospital.


== Biografi ==


=== Familie ===
Helene Østby ble født i Providence i staten Rhode Island i USA. Hun hadde fire brødre og var eneste datter av juveléren Engelhart Cornelius Østby (1847–1912) og Lizzie May Webster (1854–1899). Hun giftet seg aldri.


=== Ombord på Titanic ===
I januar 1912 dro hun sammen med sin far på ferie til Europa. De drog til de sørlige delene av Europa og helt ned til Egypt. Da de var i Nice i Frankrike hørte de at det var mulig å reise tilbake til Amerika med Titanic. De kjøpte billetter og gikk ombord i Cherbourg. De reiste sammen på 1. klasse, men sov i hver sin lugar.
Etter at Titanic kolliderte med et isfjell natt mellom 14. og 15. april 1912 gikk hun ut i korridoren utenfor lugaren sin. Her møtte hun faren Engelhart og sammen med ekteparet Warren, som de hadde møtt i Egypt tidligere samme år, gikk de fire opp til båtdekket. De klarte å ta seg frem til livbåt 5, men Engelhart gikk snart tilbake til lugaren for å hente varmere tøy. Helene ble igjen og kom seg ombord i livbåt 5; hun overlevde forliset mens faren omkom. Farens lik ble senere funnet.
Helene søkte White Star Line om erstatning på tilsammen 38 976 norske kroner for skadene og tapene etter forliset.


=== Senere liv ===
Etter Titanic-forliset drog hun tilbake til Providence. I 1914 ble hun, samt hennes bror Harold og en av døtrene hans medeier av farens bedrift – «Østby & Barton». Samme år reiste de på forretningsreise til Tyskland. Harold og datteren hans drog tilbake til Amerika rett før krigens utbrudd, mens Østby ble igjen. Da krigen brøt ut flyktet hun først gjennom Flandern, for så å ta seg over til England og reiste tilbake til USA. Østby drog tilbake til Europa i 1930 og bodde i Brussel i ti år. Da andre verdenskrig brøt ut forlot hun Brussel og flyktet til Lisboa. Her bodde hun i tre måneder før hun kom tilbake til Providence i 1941. Hun drog aldri mer tilbake til Europa og bodde i Providence resten av sitt liv.
Hun døde i 1978 og ble gravlagt i nærheten av sin far.


== Se også ==
Liste over norske passasjerer ombord på RMS Titanic


== Referanser ==


== Eksterne lenker ==
Om Helene Ragnhild Østby - Encyclopedia Titanica
Julie Wilhelmsen

Julie Maria Wilhelmsen (født 26. juni 1969) er en norsk statsviter som er seniorforsker ved Norsk utenrikspolitisk institutt (NUPI).


== Liv og virke ==
Wilhelmsen har graden ph.d. med en avhandling fra 2014 om den andre tsjetsjenske krig med tittelen How War Becomes Acceptable: Russian re-phrasing of Chechnya. I avhandlingen undersøkte hun hva det er «som gjør at vold mot noen grupper eller områder er utenkelig, mens det i andre tilfeller nærmest synes påkrevet?». Wilhelmsen har også skrevet om sammenfall i russiske og kinesiske interesser i Sentral-Asia og om russiske tilnærmingsmåter til kampen mot terrorisme. Hun har en mastergrad i postsovjetiske og russiske studier fra London School of Economics og er har en PhD i statsvitenskap ved Universitetet i Oslo. Tidligere har hun vært ansatt som forsker ved Forsvarets forskningsinstitutt (FFI).
Wilhelmsen er (pr. 2022) nestleder i styret i Den norske Helsingforskomité. Hun har tidligere arbeidet i Utlendingsdirektoratet, i Initiatives for Change-bevegelsen og som volontør for Moder Theresa i Calcutta.Wilhelmsen er erklært uønsket i Russland, såkalt persona non grata; i forbindelse med en konferanse hun skulle delta på i Moskva i 2015 ble hun stoppet på flyplassen og returnert til Norge. Hun antar utestengningen er knyttet til hennes arbeid med den andre tsjetsjenske krig.


== Referanser ==


== Eksterne lenker ==
Omtale hos NUPI
 Wikiquote: Julie Wilhelmsen – sitater
[1] Kommentar på nrk om det russiske presidentvalget 2012
[2] Kommentar på nrk til delelinjeavtalen mellom Russland og Norge
Wilhelmsen, Julie og Godzimirzki, Jakub M.: Tsjetsjeniakonflikten i et historisk perspektiv, publisert av NUPI i artikkelserien Hvor hender det? Nr. 21 (2007/2008), 07. april 2008
Anne-Lise Kristensen

Anne-Lise Kristensen (født 27. oktober 1965) er Helse- og sosialombud i Oslo kommune. Kristensen er utdannet sosionom fra Høgskolen i Oslo, 1991. Hun har 1. avdeling juss fra Universitetet i Oslo, 2002 og helserett fra Høgskolen i Lillehammer, 2010. 
Kristensen har tidligere arbeidet ved Helse- og sosialombudets kontor, blant annet som kontorsjef. Før stillingen som ombud i Oslo var hun pasient- og brukerombud i Buskerud fylke.
Det var et enstemmig forretningsutvalg som vedtok å tilby Kristensen stillingen i møte 21. juni 2010.


== Referanser ==
Weitzmans rovtetra

Weitzmans rovtetra er en art i gruppen karpelakser. 
Det er en liten, revirhevdende tetra som blir 4 cm lang. Hannen har en høy ryggfinne.


== Eksterne lenker ==
(en) Weitzmans rovtetra – oversikt og omtale av artene i WORMS-databasen 
(en) Weitzmans rovtetra i Encyclopedia of Life 
(en) Weitzmans rovtetra i Global Biodiversity Information Facility 
(en) Weitzmans rovtetra hos FishBase 
(en) Weitzmans rovtetra hos ITIS 
(en) Weitzmans rovtetra hos NCBI 
(en) Kategori:Poecilocharax weitzmani – bilder, video eller lyd på Wikimedia Commons 
Poecilocharax weitzmani – detaljert informasjon på Wikispecies 
(en) Poecilocharax weitzmani Géry, 1965 Black morpho tetra - FishBase
Karl Yngvar Dale

Karl Yngvar Dale (født 24. juli 1963 i Ålesund) er en norsk spesialist i klinisk psykologi og forsker. 
Dale studerte ved Universitetet i Bergen og var ferdig utdannet psykolog i 1989. Høsten 2008 disputerte han ved Universitetet i Tromsø og oppnådde graden PhD i psykologi. Han har klinisk og administrativ erfaring fra psykisk helsevern og rusomsorg. Dale har kompetanse innen kompliserte traumatiske stressreaksjoner, voldsrisikohåndtering, lokalbasert psykisk helsearbeid og helsetjenesteorganisering. Dale er for tiden førsteamanuensis ved Høgskolen i Molde.


== Bibliografi ==
Dale, K.Y., Ødegård, A., Nesje, S.V., Iversen, H.P., & Bjørkly, S.: Bygge ned og bygge annerledes. Endringer i psykisk helsetilbud for voksne i Nordmøre og Romsdal  i lys av reduserte døgntilbud og opptrappingsplanen. Tidsskrift for psykisk helsearbeid, Vol. 8(3), 227 – 236. (2011)
Dale, K. Y., Ødegård, A., Tschudi, F., Cromwell, R., Saunders, R., Elden, Å., & Holte, A.: Cognitive Complexity and Dissociative Identity Disorder. Journal of Constructivist Psychology, 23: 2,158 — 165. (2010)
Dale, K. Y., Berg, R., Elden, Å., Ødegård, A., and Holte, A.: Testing the diagnosis of dissociative identity disorder through measures of dissociation, absorption, hypnotizability and PTSD: A Norwegian pilot study. Journal of Trauma and Dissociation, 10, 102 -110. (2009)
Dale, K. Y.: Out of mind – Out of sight. Studies on clinical and psychophysiological characteristics of dissociative identity disorder. Philosopiae Doctor avhandling (2008)
Dale, K. Y., Flaten, M. A., Elden, Å., and Holte, A: Dissociative identity disorder and prepulse inhibition of the acoustic startle reflex. Neuropsychiatric Disease and Treatment, 4, 653 – 662. (2008)
Dale, K. Y.: Dissosiativ identitetsforstyrrelse – Presentasjon av et behandlingsopplegg ved en voksenpsykiatrisk poliklinikk i Finnmark. Tidsskrift for Norsk Psykologforening, 33, 1043-1049. (1996)


== Eksterne lenker ==
(no) Publikasjoner av Karl Yngvar Dale i forskningsdokumentasjonssystemet CRIStin
(no) Publikasjoner av Karl Yngvar Dale i BIBSYS
Studie av multippel personlighet ved Universitetet i Tromsø
Constructivist Chronicle
Dissociative identity disorder and prepulse inhibition of the acoustic startle reflex
Ola Borge Mannsåker

Ola Borge Mannsåker (født 24. desember 1965) er norsk statsviter, med offentlig administrasjon, økonomi og språk som støttefag. 
Mannsåker har vært gruppeleder i Arbeiderpartiet i Bydelsutvalget i Søndre Nordstrand. Han var politisk rådgiver på Stortinget siden 2003. 
Mannsåker ble tilsatt som ny direktør ved Oslo bystyres sekretariat i Oslo kommune i mars 2010. Han tiltrådte stillingen 20. september 2010.


== Referanser ==
Fairey Fox

Fairey Fox var et britisk bombefly og jagerfly en-motors to-dekker fra 1920- og 1930-tallet
Det var opprinnelig bygget i Storbritannia for RAF, men produksjon og bruk fortsatte i  Belgia lenge etter at flyet var trukket tilbake fra engelsk tjeneste.
Over 100 Fox var fortsatt i bruk i de belgiske flyvåpen under den tyske invasjonen i 1940. Selv om de var fullstendig underlegne av det tyske Luftwaffe gjennomførte de 75 tokt og endatil skjøt ned en tysk Messerschmitt Bf 109.


== Litteratur ==
GENF, S. A. Encyklopedie letadel. 1. vyd. Ivanka pri Dunaji: Slovo, 1998. ISBN 80-85711-35-4. S. 4.


== Eksterne lenker ==
Belgian Wings-Fairey Fox Arkivert 3. oktober 2017 hos Wayback Machine.To Fairey Fox stilte til start i 1934 i kappløpet England – Australia MacRobertson Air Race. Det ene av flyene havarerte i Italia og begge besetningsmedlemmer omkom. Det andre gjennomførte løpet, men kom sist i mål.
Kunståret 1245

Kunståret 1245 er en oversikt over hendelser, fødte og avdøde kunstnerpersonligheter i 1245.


== Hendelser ==


== Verk ==


== Fødsler ==
ca. 1240-1245: Arnolfo di Cambio, italiensk arkitekt og skulptør (død ca. 1302-1310)
ca. 1245: Li Kan - kinesisk maler under Yuan-dynastiet (død 1320)
ca. 1245-1255: Giovanni Pisano - italiensk billedhugger, maler og arkitekt (død 1315)


== Dødsfall ==
..
Proclamation Island

Proclamation Island er en liten, berglendt øy som ligger to kilometer utenfor Enderby Land i Antarktis. Den ligger 5 km vest for Cape Batterbee og rett øst for Aagaard Islands, og øyas høyeste punkt rager om lag 244 moh.Proclamation Island ble oppdaget av British Australian New Zealand Antarctic Research Expedition (BANZARE) under ledelse av Douglas Mawson 1929–1931. Den 13. januar 1930 leste de opp en kunnkjøring (eng: proclamation) der de krevde suverenitet over øya på vegne av den britiske kronen.En steinvarde og plakett reist av Mawsons gruppe er oppført på listen over historiske steder og kulturminner i Antarktis og er beskyttet av bestemmelsene som er gitt i Antarktistraktaten.


== Referanser ==
Leif Rustand

Leif Rustand (født 26. april 1953) er en norsk naturfotograf, bosatt i Stathelle.
Rustand begynte med fotografering i tenårene, og har i mange sammenhenger blitt premiert for sine naturbilder. Alt i 1978 vant han bladet Villmarkslivs naturfotokonkurranse. I løpet av årene er han premiert med hele 15 «gullbilder» i dette bladet. I 1993 vant han konkurransen til International Federation of Wildlife Photography. Hele seks ganger har han hevdet seg i toppen i denne årlige IFWP-konkurransen. I 1995 vant han også den finske Kajana-fotokonkurransen.
Rustands bilder har illustrert en rekke bøker. Han er medlem i foreningen Norske Naturfotografer og tilknyttet bildebyrået Samfoto.


== Eksterne lenker ==
Leif Rustands nettsider
Leif Rustand på lokalhistoriewiki.no
Fred Friberg

Fred Friberg (født 29. mars 1946 i Hvittingfoss, død 10. mai 1996) var en norsk journalist og fotograf.
Friberg var utdannet ingeniør. Han arbeidet også en tid som ingeniør ved Kongsberg Våpenfabrikk før han satset på å gjøre sin foto- og naturinteresse til levevei.
Hans hovedfelt var menneskets kulturhistorie, forholdet mellom mennesker og natur og sosialantropologiske temaer. Han fotograferte blant annet på Grønland og Svalbard, i Sentral-Asia, Vest-Himalaya, Sinkiang, Peking, Pakistan, Tyrkia, Kurdistan, USA, Libanon, Jordan, Karibien, Sveits, Pyreneene og Korsika. Hans reportasjer og bilder er publisert i en rekke tidsskrifter og bøker.
Han var bosatt på Hvittingfoss, og hans naturinteresse ga seg utslag i stor aktivitet for Kongsberg og Omegns Turistforening.
Friberg var medlem av foreningen Norske Naturfotografer og tilknyttet bildebyrået Samfoto.


== Bibliografi ==
Midtøsten, Cappelen (1997) ISBN 9788202153090
Sørvest-Europa, Cappelen (1997) ISBN 9788202153113


== Referanser ==


== Eksterne lenker ==
(no) Fred Friberg i Fotografregisteret.
The Future Sound of London

The Future Sound of London (forkortet FSOL) er en britisk musikkgruppe som lager elektronisk musikk. Gruppen ble dannet i andre halvdel av 1980-årene.


== Eksterne lenker ==
(en) Offisielt nettsted 
(en) The Future Sound of London på Apple Music 
(en) The Future Sound of London på Discogs 
(en) The Future Sound of London på MusicBrainz 
(en) The Future Sound of London på Spotify 
(en) The Future Sound of London på Songkick 
(en) The Future Sound of London på Last.fm 
(en) The Future Sound of London på AllMusic
Nedbørstasjon

Nedbørstasjon er en meteorologisk stasjon som bare måler værforhold knytta til nedbør. Nedbør er et mer lokalt varierende fenomen enn de fleste andre værelementer, og det derfor av interesse å ha et tettere nett for nedbørmålinger enn det som trengs for for eksempel vind og temperatur. De vanligste elementene som observeres på nedbørstasjoner er nedbørmengde, nedbørtype, snødybde og snødekke.


== Manuelle nedbørstasjoner ==
De tradisjonelle nedbørstasjonene, som i Norge har eksistert sia andre halvdel av 1800-tallet, er enkelt instrumentert med ei målebøtte som samler opp nedbøren. En gang i døgnet helles så den oppsamla mengden over i et måleglass, der en kan lese av hvor mye nedbør som har falt det foregående døgnet. Dersom nedbøren har falt som snø, hagl eller sludd, må den tines før den helles over i måleglasset.
Nedbørmengden angis i tidels millimeter, men slik at det oppgis å ha falt 0,1 millimeter, dersom det kommer minst én dråpe vann ut av målebøtta. Dersom observatøren i løpet av døgnet har observert nedbør uten at det kommer noe ut av bøtta (for eksempel på grunn av fordamping), oppgis nedbørmengden til 0,0 millimeter. Døgn da det ikke har falt noe nedbør i det heile tatt, markeres derimot som tørre ved en strek (–) eller et annet symbol i nedbøroversikter.
Manuell nedbørmåling foregår også på værstasjoner (som i tillegg måler f.eks. temperatur, lufttrykk og vind). På disse stasjonene er det vanlig at bøtta tømmes to (og tidvis fire) ganger i døgnet.
Snødybden måles en gang i døgnet ved avlesning på en målestav med centimeterskala. Snødekket vurderes samtidig og angis etter en skala fra null til fire.
Christian Reisen

Christian Reisen (født 1664 i Overhalla, død 1711 i London) var en norsk signetstikker.
Han var antageligvis sønn av sogneprest Poul Reisner og Maren von Aphelen. Han var gullsmedsvenn, og reiste ut til Storbritannia i læretiden. Reisen arbeidet i to år hos en gullsmed i Aberdeen, før han begynte som signetstikker og steinskjærer i London fra 1666. Han satt fengslet fire år i Tower of London, siktet for å ha skåret stempler for falskmyntneri, men ble til slutt frikjent.
Reisen var far til, og lærermester for, steinskjæreren Carl «Charles» Christian Reisen.


== Kilder ==
«Reisen, Christian». I: Weilbachs Kunstnerleksikon (1947). (Les)
Cape Bruce

Cape Bruce er nordenden av en liten øy på østsiden av Oom Bay i Mac. Robertson Land i Antarktis. Den er skilt fra fastlandet rett vest for Taylorbreen.En ilandstigning ble foretatt her den 18. februar 1931 av British Australian and New Zealand Antarctic Research Expedition (BANZARE) under ledelse av Douglas Mawson. Mawson kalte opp øya etter Stanley Bruce, statsminister i Australia 1923–29.
En steinvarde og plakett reist av Mawsons gruppe er oppført på listen over historiske steder og kulturminner i Antarktis og er beskyttet av bestemmelsene som er gitt i Antarktistraktaten.


== Referanser ==
Kirsti Ruud

Kirsti Ruud (født 12. juli 1988) er en norsk landeveissyklist. Hun er norgesmester i lagtempo 2008.


== Referanser ==


== Eksterne lenker ==
(en) Kirsti Ruud – ProCyclingStats 
(en) Kirsti Ruud – Cycling Archives 
(en) Kirsti Ruud – Cycling Quotient 
Personlig blogg
Augusto Constancio Coello

Augusto Constancio Coello (født 1884, død 1941) var en forfatter fra Honduras. Han har skrevet teksten til nasjonalsangen Tu bandera es un lampo de cielo.
Poetry for the Poisoned

Poetry for the Poisoned er det niende studioalbumet fra det amerikanske progressiv/power metal-bandet Kamelot.
Albumet ble utgitt 1. september 2010 i Japan, 10. september i Europa, og 17. september i Nord-Amerika. Innspillingen foregikk i Tyskland i Gate Studios i Wolfsburg, med  produsentene Sascha Paeth og Miro. Albumet debuterte på VG-lista på en 7.-plass, og fikk terningkast fem i Verdens Gang.


== Sporliste ==


== Personell ==
BandRoy Khan – Vokal
Thomas Youngblood – Gitar
Sean Tibbetts – Bassgitar
Casey Grillo – Slagverk
Oliver Palotai – KeyboardGjestemusikereSimone Simons (Epica) – Vokal
Gus G. (Ozzy Osbourne) – Gitar
Björn «Speed» Strid (Soilwork) – Vokal
Jon Oliva (Savatage)


== Eksterne lenker ==
(en) Poetry for the Poisoned på MusicBrainz
Kulturminner under vann

Kulturminner under vann kan være mer enn 100 år gamle båter, skipsskrog, tilbehør, last og annet som har vært ombord, ifølge Norsk Maritimt Museum. Kulturminner eldre enn 1537 er automatisk fredet. Slike kulturminner kan man finne i vassdrag, på sjøbunnen langs vår kyst eller innen økonomisk sektor av Nordsjøen. Kulturminnelovens formål fremgår av § 1: Kulturminner og kulturmiljøer med deres egenart og variasjon skal vernes både som del av vår kulturarv og identitet og som ledd i en helhetlig miljø- og ressursforvaltning. Det er et nasjonalt ansvar å ivareta disse ressurser som vitenskapelig kildemateriale og som varig grunnlag for nålevende og fremtidige generasjoners opplevelse, selvforståelse, trivsel og virksomhet. Når det etter annen lov treffes vedtak som påvirker kulturminneressursene, skal det legges vekt på denne lovs formål.


== Akerendam ==
Et av de mest kjente kulturminnene under vann i Norge er Akerendam. Akerendam (VOC-ship), en nederlandsk "austindiafarer" et frakteskip som under sin jomfrutur i 1725 kom ut av kurs og forliste utenfor Runde på Sunnmøre en stormfull natt til 8. mars samme år. Skipet tilhørte det Nederlandske Ostindiske kompani Vereenigde Oostindische Compagnie (V.O.C.A) (Amsterdam),som drev utstrakt handelsvirksomhet med utgangspunkt i de nederlandske koloniene i Øst-Asia. Den 19. januar 1725 kastet Akerendam loss fra øya Texel i Nederland sammen med "Gaasperendam" og "Kockenge" med Batavia som mål. Alle tre hadde skulle bringe store pengerforsendelser til koloniene. Men under en storm i Nordsjøen mister Akerendam følget, kom ut av kurs og havnet på nordsiden av Runde hvor hun forliste. Verken kapteinen Nicolaas de Roy eller besetningen på 200 overlevde. Skipet var en 145 fot lang tremaster, solid bygget med et imponerende akterspeil og rikt utsmykket med skulpturarbeider av kunstneren "Pieter Hogendijck".


== Eksterne lenker ==
Om Akerendam og myntfunnet
Digitale bøker om skipsbygging
Om Akerendam og myntfunnet
Wrecksite
Maritim arkeologi: Kulturminnevern under vann
Miljøstatus i Norge: Kulturminner under vann
Ba Ren

Ba Ren (kinesisk: 巴人; pinyin: Bārén; født 19. oktober 1901 i Fenghua i provinsen Zhejiang i Kina, død 25. juli 1972) var en kinesisk forfatter, litteraturkritiker, oversetter og diplomat. Hans fødenavn var Wang Renshu (王任叔).
Ba Ren ble lærerutdannet og ble folkeskolelærer i 1920. I 1923 begynte han å skrive dikt og noveller. Året etter ble han medlem av det kinesiske kommunistiske parti. Han ble et ledende medlem av Venstrefløyforfatternes forbund. Da den annen sino-japanske krig utbrøt bodde han i Shanghai og utgav der antikrigslitteratur. I 1941 dro han til Indonesia og fortsatte sitt arbeide i antikrigsbevegelsen. Han vendte tilbake til Kina i 1948.
Etter opprettelsen av Folkerepublikken Kina var han landets ambassadør i Indonesia. 
Han ble forfulgt til døde under kulturrevolusjonen. 


== Referanser ==


== Kilder ==
《巴人自传》
《巴人研究》 全国巴人学术讨论会编 上海书店 1992  ISBN 7-80569-635-7/1
Evelyn Robert de Rothschild

Evelyn Robert Adrian de Rothschild (født 29. august 1931, død 8. november 2022) var en britisk finansmann og medlem av Rothschild-familien.


== Tidlige liv ==
Evelyn de Rothschild var sønn av Anthony Gustav de Rothschild (1887–1961) og Yvonne Cahen d'Anvers (1899–1977). Han er oppkalt etter sin onkel Evelyn Achille de Rothschild som døde i strid under den første verdenskrig. 
Evelyn de Rothschild tilbrakte mange av sine barneår i USA under den andre verdenskrig. Han var elev ved Harrow School og studerte deretter økonomi ved  Trinity College på Cambridge University men, da han ikke hadde noe ønske om å gå inn i familiens bankvirksomhet, avsluttet han sine studier før han hadde tatt embetseksamen. 
Født inn i stor rikdom ble Evelyn de Rothschild en av Englands mest ettertraktede ungkarer. Han tilbrakte mye av sin ungdom med å reise, feste, kjøre eksotiske sportsbiler, nyte  fullblods hesteveddeløp og spille polo. Det var ikke før i en alder av 26 at han bestemte seg for å bli med i N M Rothschild & Sons bankvirksomhet for å bli opplært i familiebedriften. I 1961 gikk faren av som sjef for banken og fetteren  Victor Rothschild tok over som styreformann.
Jacob Rothschild er hans søskenbarn.


== Referanser ==
Theodor Hesselberg

Hans Theodor Hesselberg (født 7. januar 1885 i Lierne, død 10. november 1966 i Oslo) var en norsk meteorolog som var sjef for Meteorologisk institutt i førti år. 
Han var prestesønn, og vokste opp på Vossevangen. Hesselberg tok eksamen ved Voss middelskole i 1899, og examen artium i Trondheim i 1902. Han var cand.real. fra 1908, og ble uteksaminert som dr.philos. fra Universitetet i Kristiania i 1913. Han var assistent for Vilhelm Bjerknes fra 1908, og fortsatte som Bjerknes' assistent ved Geofysisk Institutt i Leipzig 1912–1914. Direktør for Det norske meteorologiske institutt 1915–1955. President for Den internasjonale meteorologiske organisasjon (IMO) 1935–1946, og sentral i å omskape IMO til Verdens meteorologiorganisasjon (WMO).
Sammen med assistenten Bernt Johannes (B.J.) Birkeland (1879–1955) var han en av de første til å oppdage og kartlegge den globale oppvarmingen i det 20. århundre.Hesselberg var medlem av Det Norske Videnskaps-Akademi og flere utenlandske vitenskapsakademier. Han var kommandør av Italias kroneorden, offiser av den franske Æreslegionen og ble utnevnt til ridder av 1. klasse av St. Olavs Orden i 1937.


== Familie ==
Han var sønn av Ivar Hesselberg (1850–1928) og Marie Sofie Frost (1847–1937). Faren var prest og etterkommer av presten Iver Hesselberg (1780–1844). I 1912 giftet Hans Theodor seg med Sigfrid (Frida) Landmark (1883–1969), søster av arkitenten Ole Landmark (1885–1970).


== Referanser ==


== Eksterne lenker ==
Theodor Hesselberg i Norsk biografisk leksikon
Eldprøva

Eldprøva (også kjent som Ildprøven) er en norsk TV-quiz som ble sendt på NRK i 1980 og 1987. Programleder, dommer og utspørrer var Per Øyvind Heradstveit.
Eldprøva var en spørrekonkurranse der deltagerne ble plassert i en stol, fikk en lyskaster i ansiktet og deretter bombardert med spørsmål i høyt tempo. Deltakerne fikk ingen hjelpemidler og heller ingen betenkningstid. Først fikk de to minutter til å svare på spørsmål fra sin spesialgren, deretter to minutter til å svare på allmenne spørsmål. Forutsetningene for et godt resultat var høyt kunnskapsnivå og en rask reaksjonsevne.Programkonseptet var såpass tøft at det ble ansett som en stor påkjenning for såvel deltagere som programleder. Programmet ble raskt omstridt og NRK fikk en rekke klager via telefon fra sinte seere.


== Sendinger ==
Sendingene i 1980 gikk annenhver lørdag (fra 27. september til 8. november). I siste sending skulle de fire vinnerne fra de forrige episodene delta i en finale der premien var 10 000 kroner. De fire finalistene var Rolf Hageland (f. 1934) fra Kristiansand, Knut Ivar Kristiansen fra Gulskogen, Kjell Hofstad (f. 1937) fra Oslo og Thor Dybhavn (f. 1936), en tannlege fra Fredrikstad. Sistnevnte gikk av med seieren.Sendingene i 1987 gikk hver lørdag fra 16. mai til 20. juni. Finalen ble vunnet av Odd Fredriksen.


== Produksjon ==
Roald Øyen var produsent i 1980, mens Egil Teige hadde samme funksjon i 1987.


== Referanser ==


== Eksterne lenker ==
Episodene på NRK Nett-TV